open-index/open-wikipedia-markdown huggingface dataset:
একাদশী

থাম্ব|355x355px|তামিল হিন্দু পঞ্জিকায় একাদশীর গণনা।
**একাদশী** () হলো পঞ্জিকা অনুসারে মাসের শুক্ল এবং কৃষ্ণ পক্ষের একাদশতম চান্দ্র দিন (তিথি)। একাদশীর সময় চাঁদের অবস্থান অনুসারে নির্ণয় করা হয়। এটি হিন্দুধর্মের বৈষ্ণব সম্প্রদায়ের মধ্যে জনপ্রিয়ভাবে পালিত হয়। অনুগামীরা উপবাস করে দেবতা বিষ্ণুর উদ্দেশ্যে উপাসনা করে। বছরে সাধারণত ২৪টি একাদশী থাকে, এবং কখনও কখনও অধিবর্ষে দুটি অতিরিক্ত একাদশী হয়। ভাগবত পুরাণ বিষ্ণুর ভক্ত অম্বরীষের একাদশী পালনের কথা উল্লেখ করেছে। একাদশী পুণ্যতিথি হিসেবে বিবেচিত।

হিন্দুধর্মের, একাদশীর উপবাসের প্রাথমিক উদ্দেশ্য হল মন ও শারীরিক ইন্দ্রিয়গুলির উপর নিয়ন্ত্রণ লাভ করা এবং আধ্যাত্মিক উন্নতির দিকে পরিচালিত করা। এছাড়াও, উপবাসের সাথে যুক্ত বেশ কিছু স্বাস্থ্য উপকারিতা রয়েছে। একাদশীর দিন সূর্যোদয় থেকে পরের দিন সূর্যোদয় পর্যন্ত এই বিরতির সময়কাল উচ্চ প্রোটিন ও কার্বোহাইড্রেটযুক্ত খাবার যেমন মটরশুঁটি এবং রবিশস্যের পরিবর্তে শুধুমাত্র ফল, শাকসবজি ও দুগ্ধজাত পণ্য খাওয়া হয়।

## কিংবদন্তি
ভগবান বিষ্ণু যখন শয়ন বা ধ্যানরত অবস্থায় ছিলেন, তখন মুর্দানব রাক্ষস তাকে আক্রমণ করার চেষ্টা করে। সেই সময়ে, বিষ্ণুর ১১ তম ইন্দ্রিয় (মন) থেকে একজন সুন্দরী নারীর জন্ম হয়। মোহগ্রস্ত মুর্দানব তাকে বিয়ে করতে চান, যার উত্তরে তিনি (নারী) বলেন যদি তাকে যুদ্ধে সে (মুর্দানব) পরাজিত করতে পরে তাহলেই বিয়ে হবে। তারা যুদ্ধ করে এবং মুর্দানব নিহত হয়। বিষ্ণু ঘুম থেকে জেগে উঠেন, এবং নারীকে একাদশী নাম দিয়ে আশীর্বাদ করেন, এবং বলেন যে কেউ যদি এই দিনে উপবাস করে তবে তার মোক্ষ লাভ হবে।।

## একাদশীর তালিকা
নীচের সারণীতে সময় এবং একাদশীগুলি উল্লেখ করা হলো:

## নিয়মাবলি
একাদশী পালনের সাত্ত্বিক নিয়মগুলো হলো:
# সমর্থপক্ষে দশমীতে একাহার, একাদশীতে নিরাহার, ও দ্বাদশীতে একাহার।
# অসমর্থপক্ষে শুধুমাত্র একাদশীতে অনাহার।
# এছাড়াও, একাদশীতে পঞ্চ রবিশস্য বর্জন করে ফলমূলাদি অনুকল্প গ্রহণ।
### নিষিদ্ধ রবিশস্য
নিন্মে নিষিদ্ধ রবিশস্যসমূহ উল্লেখ করা হলো:
# ধানজাতীয় সকল প্রকার খাদ্য যেমন – চাউল, মুড়ি, চিড়া, সুজি, পায়েস, খিচুড়ি, চালের পিঠা, খৈ ইত্যাদি।
# গমজাতীয় সকল প্রকার খাদ্য যেমন – আটা, ময়দা, সুজি, বেকারির রুটি বা সকল প্রকার বিস্কুট, হরলিক্স ইত্যাদি।
# যব বা ভুট্টাজাতীয় সকল প্রকার খাদ্য যেমন — ছাতু, খই, রুটি ইত্যাদি।
# ডালজাতীয় সকল প্রকার খাদ্য যেমন — মুগ, মাসকলাই, খেসারি, মসুরি, ছোলা, অড়হর, ফেলন, মটরশুঁটি, বরবটি ও সিম ইত্যাদি।
# সরিষার তেল, সয়াবিন তেল, তিলের তেল ইত্যাদি। উপর্যুক্ত পঞ্চ রবিশস্যের যেকোন একটি একাদশীতে গ্রহণ করলে ব্রত নষ্ট হয়।

### সতর্কতা
:* একাদশীতে শরীরে প্রসাধনী ব্যবহার নিষিদ্ধ।
:* সকল প্রকার ক্ষৌরকর্ম নিষিদ্ধ।
:* দিনে ঘুম নিষিদ্ধ

## আরও দেখুন
* গুরুবায়ুর একাদশী

## তথ্যসূত্র

### গ্রন্থপঞ্জি
* Gangadharan, N., *Agni Purana*, New Delhi: Motilala Banarsidass, 1985, Chapter 178.
* Iyer, N.P. Subramania, Kalaprakasika: *The standard book on the election (mahoortha) system: with the original text in Devanagari and English translation*, New Delhi: Asian Educational Services, 1982.

## বহিঃসংযোগ

* About Ekadashi Vrat: Ekadashi Vrat Vidhi-Niyam and Vrat Bhojan 
* List of all Ekadashi of this year 2022


বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:হিন্দুদের পবিত্র দিন
বিষয়শ্রেণী:ভারতের ধর্মীয় উৎসব
বিষয়শ্রেণী:ব্রত
বিষয়শ্রেণী:তিথি
বিষয়শ্রেণী:হিন্দু পঞ্জিকা
বিষয়শ্রেণী:নেপালের হিন্দু উৎসব
গল্লামারী বধ্যভূমি

**গল্লামারী বধ্যভূমি** খুলনা জেলার অন্তর্গত খুলনা বিশ্ববিদ্যালয় এর পাশেই অবস্থিত ১৯৭১-এর মহান মুক্তিযুদ্ধে খুলনা অঞ্চলের সবচেয়ে বড় বধ্যভূমি। তৎকালীন পূর্ব পাকিস্তান রেডিও স্টেশন (গল্লামারী রেডিও সেন্টার) ভবনে মুক্তিযোদ্ধা ও মুক্তিকামী মানুষদের ধরে এনে নির্মম নির্যাতন করে হত্যা করে গল্লামারী নদীতে ফেলে দেয়া হতো। শহরের দু'কিলোমিটার অভ্যন্তরে গল্লামারী খালের পাশে এই বধ্যভূমির অবস্থান।

## বর্ণনা

খুলনা বিশ্ববিদ্যালয়ের বর্তমান অবস্থানেই ছিল রেডিও পাকিস্তানের খুলনা শাখা। এই বধ্যভূমিকে ঘিরে গড়ে উঠে খুলনা বিশ্ববিদ্যালয়। গণহত্যা ও নির্যাতন কেন্দ্র বেতার ভবন হয়ে উঠে বিশবিদ্যালয় প্রশাসনিক ভবন। এখানে অনেক মুক্তিকামী মানুষ ও সাধারণ জনগণকে হত্যা নির্বিচারে হত্যা করা হয়েছে। মূলত রাজাকার ও শান্তি কমিটির সহযোগিতায় এসব হত্যাকাণ্ড হত। এখানে জবাই করে বেশিরভাগ মানুষ মারা হত। প্রথম দিকে শুধুমাত্র রাতের বেলাতে নিরপরাধ মানুষদের হত্যা করা হলেও শেষের দিকে তারা দিনে রাতে সমানে নির্বিচারে হত্যা করতে থাকে। সারাদিন শহর ও গ্রাম হতে লোকদের ধরে এনে জেলখানা, হ্যালিপোর্ট ও ইউএফডি ক্লাবে জড়ো করা হত, রাত হলে তাদের হাত বেঁধে বেতার কেন্দ্রের সামনে সারিবদ্ধভাবে দাঁড় করিয়ে গুলি করে হত্যা করা হত। । প্রতি রাতে প্রায় শতাধিক মানুষ হত্যা করা হত। এর সাথে আরো ছিল নারী নির্যাতন ও ধর্ষণ। ১৬ ডিসেম্বর বিজয়ের পর অনেক মুক্তিযোদ্ধা খুলনায় ফিরে আসেন। সে রকমই একজন প্রত্যক্ষদর্শী মুক্তিযোদ্ধা কমান্ডার আব্দুস সাত্তার শিকদারের ভাষ্যমতে,  চারিদিকে শুধু লাশ আর লাশ। খাবার নাই, পানি নাই, ঘর নাই, বাড়ি নাই। মানুষ আর মানুষ। কারো বুক কাটা, কারো গলা কাটা। কোন কোন লাশের পঁচা গন্ধে বাতাস ভারি হয়ে উঠেছে।

খুলনা শহর মুক্ত হবার পর গল্লামারী খাল ও এর আশেপাশের স্থান থেকে প্রায় পাঁচ ট্রাক ভর্তি মানুষের মাথার খুলি ও হাড়গোড় পাওয়া যায়। ধারণা করা হয়, ঐ স্থানে আনুমানিক ১৫,০০০ মানুষ হত্যা করা হয়। স্বাধীনতার পর রেডিও সেন্টার (বর্তমান বাংলাদেশ বেতার, খুলনা কেন্দ্র) নগরীর নূরনগর এলাকায় স্থানান্তরিত হয়েছে।

সেখানে ১৯৯৫ সালে প্রথম একটি স্মৃতিস্তম্ভ তৈরি করা হয়। বর্তমানে সে স্মৃতিস্তম্ভ উন্নয়নের কাজ চলছে।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:বাংলাদেশের বধ্যভূমি
প্রুনাস আর্মেনিয়াকা

**প্রুনাস আর্মেনিয়াকা** (অর্থ **আর্মেনীয় আলুচা**) *প্রুনাস* প্রজাতির এক ধরনের উদ্ভিদ। তবে এর ফল হিসেবে খুবানি বেশ জনপ্রিয়, বিশেষ করে মধ্যপ্রাচ্যে। এটি দেখতে কমলা বর্ণের, নরম আবরণের এবং মিষ্টি স্বাদযুক্ত একটি ফল। এর ভেতরে গাঢ় বাদামী বর্ণের একটি বড় বীজ থাকে। মধ্যপ্রাচ্যের আর্মেনিয়া অঞ্চলে অ্যাপ্রিকটের সর্বপ্রথম উৎপত্তি ঘটে বলে জানা যায়। এর বৈজ্ঞানিক নাম *Prunus armeniaca।* এছাড়া জাপান, চীন, ইরান, মিশর, হিমালয় অঞ্চলে অনেক আগে এর চাষ হত। মিশরীয়রা অ্যাপ্রিকট থেকে একধরনের পানীয় তৈরি করে যাকে বলা হয় “আমার-আল-দীন”। এটি কালক্রমে ইউরোপ এবং আমেরিকাতে ছড়িয়ে পড়ে। বর্তমানে অস্ট্রেলিয়াতেও এর চাষ হয়। অ্যাপ্রিকট থেকে তৈরি জেলী, জ্যাম এবং আচার জনপ্রিয়।

## চিত্রশালা

File:Turkey.Pasa Baglari005.jpg
File:Apricot tree flowers.jpg
File:Marelica Kečkemetska ruža - nezreli plodovi.jpg
File:Apricot and cross section.jpg


## তথ্যসূত্র

## বহিঃসংযোগ

* অ্যাপ্রিকট, এনসাইক্লোপিডিয়া ব্রিটানিকা হতে

আ
বিষয়শ্রেণী:খুবানি
বিষয়শ্রেণী:এশিয়ার উদ্ভিদ
বিষয়শ্রেণী:চীনে উদ্ভূত ফসল
বিষয়শ্রেণী:ভোজ্য ফল
বিষয়শ্রেণী:এশিয়ায় উদ্ভূত ফল
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
রামবুটান

**রামবুটান** এর বৈজ্ঞানিক নাম: *Nephelium lappaceum*, ইংরেজি নাম: *Rambutan*। এটি **Sapindaceae** পরিবারের **Nephelium** গণের অন্তর্ভুক্ত ফলের গাছ। রামবুটান দক্ষিণ-পূর্ব এশিয়ার স্থানীয় ফল হিসাবে পরিচিত।

## বিবরণ
একধরনের গ্রীষ্মমণ্ডলীয় অঞ্চলের *Sapindaceae* জাতীয় উদ্ভিদ। তবে ফল হিসেবেই এটি সর্বাধিক পরিচিত। লিচু, কাঠলিচু ইত্যাদি গ্রীষ্মমণ্ডলীয় ফলের সাথে এর সাদৃশ্য রয়েছে। এর আকার মাঝারি ধরনের এবং বর্ণ লাল। এটি মিষ্টি স্বাদযুক্ত একটি ফল।

## বিস্তৃতি
রামবুটান চীন, মালয়েশিয়া, শ্রীলঙ্কা, ইন্দোনেশিয়া এবং দক্ষিণ-পূর্ব এশিয়ায় সবচেয়ে বেশি উৎপন্ন হয়।

## পুষ্টিগুণ

## চিত্রশালা

File:Rambutan Muda.jpg
File:RambutanKuning.jpg
File:Rambutan Binjai Pasar Baru Jakarta.JPG
File:Three rambutan colors.jpg


## তথ্যসূত্র

বিষয়শ্রেণী:ফল
বিষয়শ্রেণী:অসম্পূর্ণ
বিষয়শ্রেণী:বাংলার ফল
বিষয়শ্রেণী:লিচু
বিষয়শ্রেণী:মালয়েশিয়ার উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:ক্রান্তীয় ফল
বিষয়শ্রেণী:ভোজ্য ফল
বিষয়শ্রেণী:এশিয়ায় উদ্ভূত ফল
বিষয়শ্রেণী:ঔষধি উদ্ভিদ
বিষয়শ্রেণী:থাইল্যান্ডের বৃক্ষ
বিষয়শ্রেণী:ফলদ বৃক্ষ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
পারমাণবিক শক্তি

**পারমাণবিক শক্তি** হল শক্তির এক প্রকার রূপ। নিউক্লীয় ফিউশন বা ফিশন বিক্রিয়ার ফলে এই শক্তির উদ্ভব ঘটে। পরমাণুর নিউক্লিয়াসের ভর হতে শক্তির রূপান্তর আইনস্টাইনের *ΔE = Δmc<sup>2</sup>* শক্তির সাথে সঙ্গতিপূর্ণ, যেখানে ΔE=উৎপন্ন শক্তি, Δm=শক্তি উৎপন্নকারী পদার্থের ভর এবং c=আলোর গতিবেগ (শূণ্য মাধ্যমে)। ফ্রেঞ্চ পদার্থবিদ হেনরি বেকেরেল সর্বপ্রথম ১৮৯৬ সালে পারমাণবিক শক্তি উদ্ভাবন করেন। তিনি অন্ধকারে ইউরেনিয়ামের পাশে রক্ষিত ফটোগ্রাফিক প্লেটের বর্ণ পরিবর্তন দেখে এই বিষয়ে উদ্বুদ্ধ হন। অবশ্য ১৮৯৫ সালে এই ঘটনাটির আবিষ্কার হয়। নিম্নোক্তভাবে পারমাণবিক শক্তির উদ্ভব ঘটতে পারেঃ
* তেজস্ক্রিয় ক্ষয়, তেজস্ক্রিয় পদার্থের পরমাণুর নিউক্লিয়াসে অবস্থিত নিউট্রন বা প্রোটনের ক্ষয়ের ফলে অন্যান্য ক্ষুদ্রাতিক্ষুদ্র কণা, তড়িচ্চুম্বকীয় বিকিরণ, নিউট্রনের উদ্ভবের মাধ্যমে।
* নিউক্লীয় ফিউশন, দুইটি পারমাণবিক নিউক্লিয়াসের সংযোজনের মাধ্যমে বৃহত্তর নিউক্লিয়াসের গঠনের ফলে।
* নিউক্লীয় ফিশন, বড় নিউক্লিয়াসের ভাঙনে দুই বা ততোধিক হালকা নিউক্লিয়াসে বিয়োজনের মাধ্যমে।

কোন একটি ভারী মৌলের পরমাণুকে নিউট্রন দ্বারা আঘাত করলে ভারী মৌলটি ভেঙে দুইটি হালকা মৌলের পরমাণুতে পরিণত হয় এবং বিপুল পরিমাণ তাপ শক্তির বিকিরন ঘটে। এই শক্তিকেই বলা হয় পরমাণু শক্তি। এই বিক্রিয়া সংঘটিত হওয়ার সময় সাধারণত ৩টি নিউট্রনও উৎপন্ন হয় যা পুনরায় নতুন ৩টি বিক্রিয়ায় অংশগ্রহণ করে। ফলে আরও ৯টি নিউট্রন পাওয়া যায়, যা ক্রমান্বয়ে বাড়তে থাকে। এজন্য এই বিক্রিয়াকে বলা হয় চেইন রিঅ্যাকশন। অনিয়ন্ত্রিত পারমাণবিক বিক্রিয়া বিপুল পরিমাণ তাপ উৎপন্ন করে যা খুবই বিপজ্জনক। পারমাণবিক বোমা মূলত অনিয়ন্ত্রিত পারমাণবিক বিক্রিয়া। অন্যদিকে নিয়ন্ত্রিত পারমাণবিক বিক্রিয়া প্রয়োজন মত সঠিক পরিমাণে তাপ উৎপাদন করে যা বিভিন্ন গবেষণা ও বিদ্যুৎ উৎপাদনের কাজে ব্যবহার করা হয়।
 
## তথ্যসূত্র

## আরও পড়ুন
* 
* 
* 
* 
* 
* 
* 
* 
* 
* 

## বহিঃসংযোগ

* পারমাণবিক সমস্যার জন্য অলসস ডিজিটাল লাইব্রেরী — পারমাণবিক শক্তির টীকাযুক্ত গ্রন্থতালিকা
* একটি শিক্ষামূলক চুল্লি আলোচনার মাধ্যমে পারমাণবিক শক্তির ভুক্তি 
* আরগোনে ন্যাশনাল ল্যাবরেটরি
* Briefing Papers from the Australian EnergyScience Coalition
* ব্রিটিশ শক্তি — অনুধাবন পারমাণবিক শক্তি/ পারমাণবিক শক্তি 
* কয়লা দহন: পারমাণবিক সম্পদ বা বিপদ?
* 
* শক্তি তথ্য প্রশাসন  পরিসংখ্যান এবং তথ্য প্রচুর প্রদান করে
* কীভাবে পারমাণবিক শক্তি কাজ করে?
* IAEA Website আন্তর্জাতিক পরমাণু শক্তি সংস্থা
** আইএইএ-এর শক্তি চুল্লী তথ্য পদ্ধতি (PRIS)
* নিউক্লিয়ার শক্তি: আবহাওয়া ত্রুটিমুক্ত বা ঝকমারি? (২০০৯)
* পারমাণবিক শক্তি শিক্ষা 
* নিউক্লিয়ার টুরস্টি, পারমাণবিক শক্তি সংক্রান্ত তথ্য
* বিশ্ব নিউক্লিয়ার শিল্পের অবস্থার প্রতিবেদন ওয়েবসাইট
* টিইডি আলাপ - শক্তির বিষয়ে বিল গেটস: শূন্য উদ্ভাবন! 
* 

বিষয়শ্রেণী:পরমাণু
বিষয়শ্রেণী:শক্তি
বিষয়শ্রেণী:পারমাণবিক বিক্রিয়া
বিষয়শ্রেণী:শক্তি রূপান্তর
বিষয়শ্রেণী:পারমাণবিক শক্তি
বিষয়শ্রেণী:পারমাণবিক শক্তি কেন্দ্র
বিষয়শ্রেণী:শক্তি কেন্দ্র প্রযুক্তি
বিষয়শ্রেণী:পারমাণবিক প্রযুক্তি
বিষয়শ্রেণী:শক্তির রূপান্তর
বিষয়শ্রেণী:পারমাণবিক বিদ্যুৎ কেন্দ্র
নিউক্লীয় বিভাজন

[200px|thumb|একটি নিউক্লিয় বিভাজন বিক্রিয়াঃ [ইউরেনিয়াম|ইউরেনিয়াম-২৩৫-এর নিউক্লিয়াস কর্তৃক একটি ধীর গতির নিউট্রন শোষণের ফলে তা দ্রুতগতিসম্পন্ন ক্ষুদ্র আকৃতির হালকা পদার্থে পরিণত হয়। এক্ষেত্রে তিনটি নিউট্রন উৎপন্ন হয়।]]

**নিউক্লীয় বিভাজন** বা **নিউক্লিয় ফিশন** (neuclear fission) একটি পারমাণবিক বিক্রিয়া যেখানে পারমাণবিক নিউক্লিয়াসের ভাঙন ঘটে এবং তা ক্ষুদ্রাতিক্ষুদ্র অংশে বিভক্ত হয়। সাধারণভাবে যে সকল পরমাণুর পারমাণবিক সংখ্যা ৯২ বা তার বেশি তারা ফিশন বিক্রিয়ায় অংশগ্রহণ করে।         এক্ষেত্রে নিউক্লিয়াস নিউট্রন এবং অপেক্ষাকৃত কম ভরবিশিষ্ট নিউক্লিয়াসে পরিণত হয়। এই নিউক্লিয়ার বিক্রিয়ার ফলে গামা রশ্মির আকারে ফোটন নির্গত হয়। ভারী পদার্থের ক্ষেত্রে নিউক্লিয় ফিশন একটি তাপ উৎপাদী বিক্রিয়া যা বিপুল পরিমাণ শক্তি নির্গত করে। এই শক্তি তড়িৎ-চুম্বকীয় বিকিরণ বা গতিশক্তিরূপে নির্গত হতে পারে।(প্রায় ২০০ MeV) শক্তি উৎপাদনের জন্য বিভাজন বিক্রিয়ায় উৎপন্ন পদার্থের মোট বন্ধন শক্তি অবশ্যই প্রাথমিক পদার্থের বন্ধন শক্তির তুলনায় বেশি হতে হবে। উৎপন্ন পদার্থ এক্ষেত্রে প্রাথমিক পদার্থের তুলনায় সম্পূর্ণ ভিন্ন। নিউক্লিয়ার পদার্থবিজ্ঞান এবং নিউক্লিয় রসায়নে বিভাজন বিক্রিয়া সম্পর্কে আলোচনা করা হয়।

পারমাণবিক শক্তি উৎপাদনের জন্য বিভাজন বিক্রিয়া ব্যবহৃত হয়। এছাড়া পারমাণবিক অস্ত্রের বিস্ফোরণ সরিয়ে নেবার জন্যও এই বিক্রিয়া ব্যবহৃত হয়। উভয় পদ্ধতিই সম্ভব হয়েছে কারণ কিছু কিছু পদার্থ যাদেরকে পারমাণবিক জ্বালানি বলে, তারা মুক্ত নিউট্রনের আঘাতের ফলে এই ফিশন বিক্রিয়া ঘটায়। এর ফলে শিকল বিক্রিয়ার মাধ্যমে শক্তি উৎপন্ন হয়। পারমাণবিক চুল্লীতে এই বিক্রিয়াকে নিয়ন্ত্রিতভাবে ঘটাতে না পারলে ব্যাপক বিস্ফোরণ ঘটতে পারে।

## আবিষ্কারক
১৯৩৯ সালে জার্মান বিজ্ঞানী অটোহ্যান ফিশন আবিষ্কার করেন।

## ব্যবহার
নিউক্লিয় ফিশন প্রক্রিয়ায় উৎপন্ন তাপ বিদ্যুৎ উৎপাদনে ব্যবহার করা হয়। এছাড়া বিভিন্ন রেডিও আইসোটোপ তৈরি হয়।

## বহিঃসংযোগ
* পারমাণবিক অস্ত্রের প্রভাব
* নিউক্লীয় ফিশন সম্বন্ধে Alsos Digital Library এর গ্রন্থ ও রচনাবলির তালিকা
* নিউক্লীয় ফিশনের আবিষ্কার  
* atomicarchive.com নিউক্লীয় ফিশনের ব্যাখ্যা
* Nuclear Files.org নিউক্লীয় ফিশন কী?
* নিউক্লীয় ফিশনের অ্যানিমেশন

বিষয়শ্রেণী:পারমাণবিক পদার্থবিজ্ঞান
বিষয়শ্রেণী:পারমাণবিক বিক্রিয়া
বিষয়শ্রেণী:অস্ট্রীয় উদ্ভাবন
বিষয়শ্রেণী:নিউক্লীয় পদার্থবিজ্ঞান
বিষয়শ্রেণী:নিউক্লীয় রসায়ন
বিষয়শ্রেণী:তেজস্ক্রিয়তা
বিষয়শ্রেণী:জার্মান উদ্ভাবন
বিষয়শ্রেণী:নাৎসি যুগের জার্মান উদ্ভাবন
রংপুর বিভাগ

**রংপুর বিভাগ** বাংলাদেশের আটটি প্রশাসনিক বিভাগের একটি। এটি বাংলাদেশের উত্তরাঞ্চলের ৮টি জেলা নিয়ে গঠিত। ২০১০ খ্রিষ্টাব্দের ২৫ জানুয়ারিতে বাংলাদেশের সপ্তম বিভাগ হিসেবে ঘোষিত হয়। রংপুর বিভাগের পূর্বে ভারতের আসাম ও মেঘালয় রাজ্য এবং ময়মনসিংহ বিভাগের জামালপুর জেলা, পশ্চিম ও উত্তরে ভারতের পশ্চিমবঙ্গ রাজ্য এবং দক্ষিণে রাজশাহী বিভাগ অবস্থিত।
থাম্ব|রংপুর বিভাগীয় অফিসের অত্যাধুনিক অডিটরিয়াম

## ইতিহাস
বাংলাদেশ সরকারের প্রশাসনিক পুনঃবিন্যাস সংক্রান্ত জাতীয় বাস্তবায়ন কমিটি ২০১০ সালের ২৫ জানুয়ারি রংপুরকে দেশের সপ্তম বিভাগ হিসেবে অনুমোদন দেয়। এর আগে ২০০৯ সালের ১৩ জুলাই  মন্ত্রীসভার বৈঠকে রংপুরকে বিভাগ করার সিদ্ধান্ত গৃহীত হয়। এতে একটি কমিটি তৈরি করা হয় এবং কমিটি ২১ জুলাই তারিখে প্রতিবেদন জমা দেয়। তৎকালীন প্রধানমন্ত্রী শেখ হাসিনা ১৬ জানুয়ারি ২০২২ এ এক ভিডিও কন্ফারেন্সের মাধ্যমে উদ্বোধন করেন। বিভাগীয় অফিসটি মোট ১৫ একর জমিতে প্রতিষ্ঠিত।

## প্রাচীন শাসনঞ্চল
সম্রাট আকবর এর সেনাপতি মানসিং ১৫৭৫ সালে এই রংপুর অঞ্চল কারায়ত্ত করেন। ১৬৮৬ সাল নাগাদ পুরো রংপুর অঞ্চল মোগল সাম্রাজের অধীনে চলে যায়। কুড়িগ্রামে অবস্থিত মোঘলবাসা, মোঘলহাট এখনো তার স্মৃতি বহন করে। তখন মূলত শাসনাঞ্চল ২ ভাগে ভাগ ছিল৷ এক অংশ নিয়ন্ত্রণ করত ঘোড়াঘাটের সরকার এবং অন্যাংশ ছিল পিঞ্জিরার সরকার। ঘোড়াঘাট ও রংপুরের এই শাসন ব্যবস্থার মূল নিয়ন্ত্রণকর্তা ছিল রিয়াজ-আস-সালাতিন। কোম্পানি শাসনের শুরুতে রংপুরের মিঠাপুকুর, পীরগাছা ও পীরগঞ্জসহ বেশকিছু অঞ্চলে ফকির-সন্ন্যাসী বিদ্রোহ সহ অনেক বিদ্রোহ সংঘটিত হয়।

## জেলাসমূহ
৮টি জেলা নিয়ে গঠিত এই বিভাগটি; এগুলো হলো:

## আরও দেখুন
*বাংলাদেশের বিভাগসমূহ
## তথ্যসূত্র

## বহিঃসংযোগ

‎‎

বিষয়শ্রেণী:বাংলাদেশের বিভাগ
বিষয়শ্রেণী:রংপুর বিভাগ
বোতাম

thumb|right|200px|একটি সাধারণ বোতাম
বস্ত্র এবং ফ্যাশন ডিজাইনের ক্ষেত্রে **বোতাম** () হচ্ছে একটি ছোট চাকতি আকৃতির বস্তু বিশেষ। এটি সাধারণত গোল হয়, তবে অন্যান্য আকৃতিরও হতে পারে। সচারচর কাপড়ের কোনো অংশ ঢেকে রাখতে বোতাম ব্যবহৃত হয়, এবং কিছুক্ষেত্রে সৌন্দর্যবর্ধনের অলঙ্কার হিসেবেও এর ব্যবহার স্বীকৃত। লম্বা আকৃতির খোলা অংশের ক্ষেত্রে একটি নির্দিষ্ট স্থান পরপর বোতাম লাগানো হয়, এবং যে স্থানে বোতাম প্রবেশ করানো হয়, তা বোতাম ছিদ্র (buttonhole) নামে পরিচিত।

বিভিন্ন প্রকার বস্তুর দ্বারা বোতাম তৈরি করা হতে পারে। এর মধ্যে কিছু আছে প্রাকৃতিক, আবার কিছু আছে কৃত্রিম। প্রাকৃতি পদার্থগুলোর মধ্যে আছে হাড়, শিং, আইভরি, শামুক বা ঝিনুকের খোলস, কাঠ, নারকেলের খোলস, ইত্যাদি। আর কৃত্রিম পদার্থগুলোর মধ্যে আছে সেলুলয়েড, কাচ, ধাতু, ব্যাকেলাইট, প্লাস্টিক ইত্যাদি। শক্ত প্লাস্টিক হচ্ছে বোতাম তৈরির সবচেয়ে সাধারণ কাঁচামাল। অন্যান্য পদার্থগুলো মূলত বিশেষ বিশেষ ক্ষেত্রে ব্যবহৃত হয়।

বোতাম সংক্রান্ত কিছু মানুষের ক্ষেত্রে একপ্রকার মানসিক ভীতি কাজ করে, যা **কোউমপোউনোফোবিয়া** (koumpounophobia) নামে পরিচিত।

## তথ্যসূত্র

## &#x997;&#x9cd;&#x9b0;&#x9a8;&#x9cd;&#x9a5;&#x9aa;&#x99e;&#x9cd;&#x99c;&#x9bf;
# Carl Kohler, &#039;&#039;A History of Costume&#039;&#039;, Dover 1963 reprint,  
# Bryan Bunch, &#039;&#039;The History of Science and Technology&#039;&#039;, Houghton Mifflin Books, 2004 

## বহিঃসংযোগ
* Worked button making in Dorset
* Types of Buttons
* Button seal
* Button-making in Birmingham, England in the 1800s
* Online button museum

বিষয়শ্রেণী:বস্ত্র
বিষয়শ্রেণী:আনুষাঙ্গিক পরিধেয়
বিষয়শ্রেণী:গহনার ধরন
বিষয়শ্রেণী:সেলাই
বিষয়শ্রেণী:পোশাকের ইতিহাস
শাল (দ্ব্যর্থতা নিরসন)

**শাল** হতে পারে:

* শাল (উদ্ভিদ) &mdash; একপ্রকার বৃক্ষ জাতীয় কাষ্ঠল উদ্ভিদ

* শাল (বস্ত্র) &mdash; চাদর সদৃশ একপ্রকার বস্ত্র, যা সাধারণত শীতকালে পরা হয়

* শালগম &mdash; মাটির নিচে উৎপন্ন হওয়া একপ্রকার শীতকালীন সব্‌জি
এ-লাইন (পোশাক)

থাম্ব|ডান|200px|এ-লাইন স্কার্ট
**এ-লাইন** () হচ্ছে এক প্রকার স্কার্ট, যা হিপের কাছে আটোসাটো থেকে হাঁটুর কাছে এসে ক্রমশ প্রশস্ত হয়, এবং ইংরেজি বর্ণমালার ‘এ’ (A)-এর আকৃতি ধারণ করে। এই পরিভাষাটি এ আকৃতির অন্যান্য পোশাককে বর্ণনা করতেও ব্যবহৃত হয়।

## ইতিহাস
*এ-লাইন* শব্দটি প্রথম ব্যবহৃহ হয় ফরাসি ফ্যাশন ডিজাইনার ক্রিস্টিয়ান দিওয়েরর মাধ্যমে। তিনি ১৯৫৫ সালের বসন্ত-গ্রীষ্মের এক প্রদশর্নীতে নতুন ধরনের ঝুলযুক্ত স্কার্ট প্রদর্শনে এই পরিভাষাটি ব্যবহার করেন। এছাড়া পূর্বে তিনি পেন্সিল স্কার্টকে বর্ণনা করতে *এইচ-লাইন* পরিভাষাটি ব্যবহার করেছিলেন, যা মাঝে মাঝে এখনো ব্যবহৃত হয়। ১৯৬০-এর দশকে মার্কিন ফাস্টলেডি জ্যাকুইলিন কেনেডির এ-লাইন স্কার্ট ব্যবহারের মাধ্যমে এটি যথেষ্ট পরিমাণ জনপ্রিয়তা লাভ করে। তখন থেকেই স্কার্টটি তার সাধারণত্ব, বিশেষত্ব, ও সৌন্দর্যের জন্য নারীমহলে যথেষ্ট জনপ্রিয়।

## পোশাক ও কোটের ক্ষেত্রে এ-লাইন
যখন পোশাক ও কোটের ক্ষেত্রে এ-লাইন বোঝানো হয়, তখন তা সচারচর কাঁধ থেকে হিপ পর্যন্ত বোঝানো হয়, এবং পোশাকে আচলের কাছে এসে তা প্রশস্ত হয়। এছাড়া কিছু ক্ষেত্রে কোমর ও হিপ বাদ দিয়ে কাঁধ থেকে নিচের দিকে আচল প্রশস্ত হওয়াকেও বোঝানো হয়।

বিয়ের পোশাকের ক্ষেত্রে এ-লাইনের জনপ্রিয় স্টাইল। এক্ষেত্রে উপর থেকে হিপের কাছে এসে একটি হালকা প্রশস্ত আচল তৈরি হয়, যা কনেকে দেখতে তুলনামূলকভাবে ছিপছিপে ও সুন্দর করে তোলে।

## তথ্যসূত্র



বিষয়শ্রেণী:স্কার্ট
বিষয়শ্রেণী:পোশাক
বিষয়শ্রেণী:কোট (পোশাক)
বিষয়শ্রেণী:২০শ শতাব্দীর ফ্যাশন
বিষয়শ্রেণী:১৯৯০-এর দশকের ফ্যাশন
বিষয়শ্রেণী:২০০০-এর দশকের ফ্যাশন
বিষয়শ্রেণী:২০১০-এর দশকের ফ্যাশন
মিনিস্কার্ট

[thumb|250px|[লিগ অফ জার্মান গার্লস এর সদস্যরা জিমন্যাস্টিকস চর্চার সময় ছোট পোশাক ব্যবহার করতো, ১৯৪১ সালের কুচকাওয়াজ]]

**মিনিস্কার্ট** () হচ্ছে কোমর থেকে হাঁটুর ওপর পর্যন্ত ঢেকে রাখে&mdash;এরকম এক প্রকার স্কার্ট। সাধারণত এটি নিতম্বের শেষাংশ থেকে ১০ সেন্টিমিটারের (৪ ইঞ্চি) বেশি লম্বা হয় না। মিনিস্কার্ট পরিচিত পেয়েছে লন্ডনের ফ্যাশন প্রতীক *সুইংগিং লন্ডন*-এর মাধ্যমে, এবং তদাবধি এটি জনপ্রিয়তা রক্ষা করে চলেছে। যে সকল পোশাক হাঁটুর ওপরে এসে শেষ হয় সেগুলোকে **মিনিড্রেস** হিসেবেও আখ্যায়িত করা হয়। এছাড়া ফ্যাশন শিল্পে মিনিস্কার্টকে একধাপ এগিয়ে মাইক্রো-মিনিস্কার্ট নামেও অভিহিত করা হয়।

## ইতিহাস
### মেরি কোয়ান্ট এবং জঁ শ্রিম্পটন
মেরি কোয়ান্ট নামক একজন ফ্যাশন ডিজাইনার লন্ডনের চেলসির কিংস রোডে *বাজার* (*Bazaar*) নামক একটি বস্ত্র বিতান পরিচালনা করতেন, যেখানে বিক্রয়কৃত পোশাকগুলো ছিলো তার নিজের ডিজাইন অনুসারে তৈরিকৃত। ১৯৬০-এর দশকে তিনি ছোট স্কার্ট নিয়ে পরীক্ষানিরীক্ষা শুরু করেন, যা ১৯৬৫ সালে এসে মিনিস্কার্টে রূপ নেয়, এবং সেটি ছিলো ঐ দশকের অন্যতম জনপ্রিয় একটি ফ্যাশন।

মেরি কোয়ান্টের অবস্থান দখলের উদ্দেশ্যে ফ্যাশন হাউজ ‘সুইংগিং লন্ডন’ মিনিস্কার্টের প্রসারে কাজ করে এবং এর ফলে এটি সাধারণ একটি আঞ্চলিক ফ্যাশন থেকে একটি অন্যতম আন্তর্জাতিক ফ্যাশনে পরিণত হয়। ডিজাইনার কলিন রোলফের তৈরি মিনিস্কার্ট সদৃশ একটি সাদা পোশাক ১৯৬৫ সালের ৩০ অক্টোবর, অস্ট্রেলিয়ার মেলবোর্ন কাপ কার্নিভালের প্রথম দিন, ডার্বি দিবসে তারকা ব্যক্তিত্ব জঁ শ্রিম্পটন পরিধান করেন, যা এটিকে মানুষের মধ্যে সাড়া ফেলে। এ সম্মন্ধে শ্রিম্পটনের ভাষ্য ছিলো, তিনি সমাজের রক্ষণশীলতা ভাঙার একটি সাহসিক প্রয়াস হিসেবে এই স্কার্ট পরিধান করেন, কারণ এটি তৈরির উপাদানগুলো ছিলো খুবই অপর্যাপ্ত, যা তখন বিতর্কের জন্ম দেয়।

## ছবিঘর

Image:Severine-bremond.png
Image:Fanfarenzug-Strausberg marching band.jpg
Image:Miami-dolphins-040201-N-2541H-001.jpg
Image:Young woman in a miniskirt - No one notices but me.jpg

Image:miniskirt1.jpg
Image:miniskirt2.jpg
Image:miniskirt3.jpg
Image: Sign language interpreter - CSD 2006 Cologne 5.jpg


## তথ্যসূত্র

## গ্রন্থপঞ্জি
* 

## বহিঃসংযোগ

* 
* Random History article on the history of the miniskirt

বিষয়শ্রেণী:স্কার্ট
বিষয়শ্রেণী:নারীদের পোশাক
বিষয়শ্রেণী:১৯৬০-এর দশকের ফ্যাশন
বিষয়শ্রেণী:১৯৭০-এর দশকের ফ্যাশন
বিষয়শ্রেণী:১৯৮০-এর দশকের ফ্যাশন
বিষয়শ্রেণী:১৯৯০-এর দশকের ফ্যাশন
বিষয়শ্রেণী:২০০০-এর দশকের ফ্যাশন
বিষয়শ্রেণী:২০১০-এর দশকের ফ্যাশন
বিষয়শ্রেণী:ফ্যাশনের ইতিহাস
বিষয়শ্রেণী:১৯৬০-এর দশকের নতুন শব্দ
বিষয়শ্রেণী:১৯৬০-এর দশকের ফ্যাড ও প্রবণতা
অ্যাবিসোব্রোটুলা গ্যালাথি

***অ্যাবিসোব্রোটুলা গ্যালাথি*** () হচ্ছে ওফাইডিডি পরিবারভুক্ত কুস্ক বাইন পরিবারভুক্ত একটি মাছ। এটি *অ্যাবিসোব্রোটুলা* গণের একমাত্র প্রজাতি। সমুদ্রের সবচেয়ে গভীর প্রাপ্ত মাছ হিসেবে এটি বিবেচিত। ১৯৭০ সালে এদের একটি সদস্যকে পুয়ের্টো রিকো খাতে, সমুদ্রের ৮,৩৭০ মিটার (২৭,৪৫৩ ফুট) গভীরে দেখতে পাওয়া যায়—যা এখন পর্যন্ত সমুদ্রের গভীরতম অংশে প্রাপ্ত মাছের রেকর্ড। প্রাণীবিদ স্টেইগার প্রদত্ত এই মাছের প্রথম উদাহরণটি ছিলে ভুল, এবং ১৯৭৭ সালে এর সঠিক উদাহরণটি প্রদান করেন প্রাণীবিদ জরগেন নিলসেন। এই মাছের প্রথম উপাত্তটি সংগ্রহ করে গবেষণা জাহাজ *গ্যালাথি*, এবং এর নাম অনুসারেই এ মাছের প্রজাতির নামকারণ *গ্যালাথি* করা হয়।

মোটামুটি অপ্রচলিত হলেও সকল গ্রীষ্মমণ্ডলীয় ও নাতিশীতোষ্ণ মহাসাগরেই এই মাছের অস্তিত্ব আছে বলে জানা যায়। সমুদ্রের অ্যাবিসাল জোন ও হ্যাডাল জোনের নিচ থেকে, প্রায় ৩,১১০ মিটার (১০,২০৩ ফুট) গভীরতা থেকে এর বিচরণক্ষেত্র শুরু। যদিও প্রচলিতভাবে এটি সমুদ্রের নিম্নগামী তবুও এদের এক সদস্যকে পানামা উপসাগরে পানির তূলনামূলক উপরিভাগ থেকে ধরা হয়েছিলো।

## খ্যাদ্যাভাস
এর খাদ্যতালিকায় রয়েছে পলিকিট ওয়ার্ম ও ক্রাস্টাশানের মতো যথাক্রমে অ্যানিলিডা ও আর্থ্রোপোডা পরিবারভুক্ত কীট। এদের বংশবৃদ্ধি হয় ওভিপ্যারোয়াস প্রক্রিয়ায়, অর্থাৎ এরা ডিমপাড়ে এবং ডিম থেকে বাচ্চা হয়। এদের ডিম জিলেটিনের মতো আঠালো পদার্থ দ্বারা পরস্পরের সাথে যুক্ত থাকে।

## তথ্যসূত্র

বিষয়শ্রেণী:গভীর সমুদ্রের মাছ
বিষয়শ্রেণী:আটলান্টিক মহাসাগরের মাছ
বিষয়শ্রেণী:ভারত মহাসাগরের মাছ
বিষয়শ্রেণী:প্রশান্ত মহাসাগরের মাছ
বিষয়শ্রেণী:১৯৭৭-এ বর্ণিত মাছ
ওয়াইন (দ্ব্যর্থতা নিরসন)

**[[ওয়াইন]]** হচ্ছে অ্যালকোহলযুক্ত এক প্রকার পানীয় বিশেষ। এটি আরো হতে পারে:

## সফটওয়্যার
* ওয়াইন (সফটওয়্যার) — একটি ইউনিক্স ভিত্তিক ওপেন সোর্স সফটওয়্যার।
জীবনী

**জীবনী** ([সং. জীবন + ঈ]) হলো একজন ব্যক্তির জীবনের বিস্তারিত বর্ণনা। জীবনী কোনো উল্লেখযোগ্য ব্যক্তির জীবনের গুরুত্বপূর্ণ ঘটনাগুলিকে তুলনামূলকভাবে পূর্ণ তথ্য সহকারে উপস্থাপন করে। জীবনী একধরনের সাহিত্য যা কোন মানুষের জীবনের উপর লেখা হয়। জীবনী কখনও কাল্পনিক হয় না। জীবনী শুধুই মানব জীবনের বাস্তব ঘটনার কাহানী। জীবনবৃত্তান্তের সাথে জীবনীর পার্থক্য হল, জীবনীতে ব্যক্তির ব্যক্তিত্বের বিশ্লেষণ করা হয়, তার জীবনের বিভিন্ন ঘটনা নিয়ে গভীর আলোচনা করা হয়। জন্ম, শিক্ষা, কাজ, সম্পর্ক ইত্যাদি হল জীবনবৃত্তান্তের অংশ, কিন্তু জীবনীর এর চাইতে অনেক ব্যাপক। 

একবিংশ শতাব্দীর প্রযুক্তিগত অগ্রগতির সঙ্গে, মাল্টিমিডিয়া জীবনী ঐতিহ্যবাহী সাহিত্য ধরনের চেয়ে বেশি জনপ্রিয় হয়ে ওঠে। তথ্যচিত্র জীবনী সংক্রান্ত ছবিগুলো সহ হলিউড বিখ্যাত ব্যক্তিদের জীবনের উপর ভিত্তি করে অনেক বাণিজ্যিক ছায়াছবি তৈরি করে।

আরও সাম্প্রতিককালে, সিডি-রম এবং অনলাইন জীবনী বের হয়েছে। বই এবং চলচ্চিত্র থেকে ভিন্ন কালানুক্রমিক আখ্যান এর পরিবর্তে, নির্মাতারা ভিডিও ক্লিপ, ফটোগ্রাফ, এবং টেক্সট নিবন্ধ সহ একজন স্বতন্ত্র ব্যক্তি ও এর সাথে সম্পর্কিত অনেক বিযুক্ত মিডিয়া উপাদানের আর্কাইভ তৈরি করেছে। “বায়ুগ্রাফি-প্রতিকৃতি” জার্মান শিল্পী রালফ উলফহুয়েফার দ্বারা ২০০১ সালে নির্মিত হয়। মিডিয়া পণ্ডিত লিভ ম্যানোভিচ বলেছেন, এসব আর্কাইভ ব্যবহারকারীদের অনেক উপায়ে উপকরণ নেভিগেট করতে ডাটাবেস ফরম হিসেবে সাহায্য করবে।

জীবনী সাহিত্য একটি জানা-অজানা ব্যক্তির জীবনের গভীর পর্দার পেছনে আছে, কিন্তু জীবনের এক একটি ঘটনাটি বিস্তৃত করে উপস্থাপন করে। জীবনী সাহিত্যে নানা কাহিনী নিয়ে গভীর অনুসন্ধান করা হয়, যা পাঠকের জীবনে আনন্দ, শিক্ষা এবং সংশ্লিষ্ট কার্যকলাপের মতন উপকারের হয়। 
## ইতিহাস
প্রথমদিকে, জীবনীমূলক লেখাগুলিকে কেবল ইতিহাসের একটি উপধারা হিসেবে বিবেচনা করা হত যেখানে ঐতিহাসিক গুরুত্বের একজন নির্দিষ্ট ব্যক্তির উপর আলোকপাত করা হত। সাধারণ ইতিহাস লেখার থেকে পৃথক জীবনী ধারাটি ১৮ শতকে আবির্ভূত হতে শুরু করে এবং ২০ শতকের শুরুতে এটি তার সমসাময়িক রূপে পৌঁছে।   
## তথ্যসূত্র
 

বিষয়শ্রেণী:জীবনী
বিষয়শ্রেণী:বর্গ (সৃষ্টিকর্মের প্রকার)
বিষয়শ্রেণী:নকাল্পনিক সাহিত্য
বিষয়শ্রেণী:ইতিহাস
এসআর-৭১ ব্ল্যাকবার্ড

**লকহিড এসআর-৭১ ব্লাকবার্ড** () হচ্ছে একটি উচ্চ প্রযুক্তিসম্পন্ন, দূর পাল্লার, ম্যাক-৩ মাত্রার কৌশলগত গোয়েন্দা বিমান। এটি তৈরি করা হয়েছে লকহিড এ-১২ ও ওয়াইএফ-১২ সংস্করণ দুটির উন্নয়নের মাধ্যমে। বিমানটি নির্মাণ প্রতিষ্ঠান লকহিড শ্রাঙ্ক ওয়ার্কস এবং যুক্তরাষ্ট্রের সামরিক বাহিনীর কালো প্রকল্পের আওতায়। দূর্ভাগ্যজনকভাবে এই বিমানটির নামকরণ করা হয় **ব্ল্যাকবার্ড**, এবং এর আরোহীদের কাছে এটি **হাবু** নামে পরিচিত। হাবু হচ্ছে ওকিনাওয়ান প্রজাতির পিট ভাইপার গোত্রীয় একটি সাপের নাম। এই বিমানটির বিভিন্নরকম নকশা প্রণয়নের দায়িত্বে ছিলেন ক্লেয়ারেন্স জনসন। এই বিমানটির অন্যতম বৈশিষ্ট্য উচ্চগতি ও নিয়ন্ত্রণ কৌশল, এবং এজন্য ভূমি থেকে আকাশে নিক্ষেপণযোগ্য কোনো ক্ষেপণাস্ত্র এই বিমানের দিকে ধাবিত হলে স্ট্যান্ডার্ড ইভেশন অ্যাকশনের দ্বারা তাৎক্ষণিকভাবে এর গতিবৃদ্ধি ঘটে এবং ক্ষেপণাস্ত্র থেকে নিজেকে রক্ষা করে। ১৯৬৪ সাল থেকে ১৯৯৮ সাল পর্যন্ত মোট ৩৪ বছর এই বিমান কর্মকাণ্ড পরিচালনা করেছে। প্রকল্পের আওতায় মোট ৩২টি বিমান নির্মিত হলেও বিভিন্ন দূর্ঘটনায় মোট ১২টি বিমান ক্ষতিগ্রস্ত হয়, কিন্তু কোনোটিই শত্রু দ্বারা আক্রান্ত হয়ে ধ্বংসপ্রাপ্ত হয় নি। ১৯৭৬ থেকে এখন পর্যন্ত আকাশে বিমান চালকের স্বাভাবিক শ্বাস-প্রশ্বাস নিতে সক্ষম বিমানগুলোর মাঝে এটিই সবচেয়ে দ্রুতগামী বিমান। পূর্বে এই রেকর্ডটি ছিলো লকহিডের পূর্ববর্তী সংস্করণ ওয়াইএফ-১২-এর।

## তথ্যসূত্র

## বহিঃসংযোগ
* SR-71.org web site
* Blackbird Spotting, maps the location of every existing Blackbird
* Operation of the SR-71
* The heart of the SR-71: the J58 engine
* The Online Blackbird Museum

বিষয়শ্রেণী:যুদ্ধ বিমান
বিষয়শ্রেণী:বিমান
বিষয়শ্রেণী:লকহিড আকাশযান
বিষয়শ্রেণী:দ্বৈত-ইঞ্জিন
বিষয়শ্রেণী:স্টেল্থ বিমান
বিষয়শ্রেণী:শব্দাপেক্ষা দ্রুতগামী বিমান
র‌্যাপিডশেয়ার

**র‌্যাপিডশেয়ার** () হচ্ছে একটি জার্মান মালিকানাভুক্ত এক-ক্লিক হোস্টিং ওয়েবসাইট, যারা কিছু সীমাবদ্ধতা ও শর্তসাপেক্ষে ফ্রি এবং অর্থ বিনিময়ের মাধ্যমে ফাইল ডাউনলোডের সুবিধা দিয়ে থাকে। সাইটটি সুইজারল্যান্ড থেকে পরিচালিত হয়, এবং গ্রাহকদের অর্থ দ্বারা এর অর্থসংস্থান হয়। র‌্যাপিডশেয়ার বিশ্বের অন্যতম বৃহৎ ফাইল হোস্টিং ওয়েবসাইট, যার সার্ভারে সংরক্ষিত ফাইলের সর্বমোট আকার প্রায় ১ কোটি গিগাবাইট, এবং এটি একইসঙ্গে ৩০ লক্ষ গ্রাহককে সেবা দিতে পারে।

## ইতিহাস
র‌্যাপিডশেয়ারের দুটো পৃথক ওয়েবসাইট রয়েছে। একটি হচ্ছে মূল জার্মান টপ লেভেল ডোমেইনযুক্ত ওয়েবসাইট (.de), এর সদরদপ্তর অবস্থিত সুইজারল্যান্ডের চাম শহরে। এবং দ্বিতীয় ওয়েবসাইট (.com) প্রতিষ্ঠিত হয়েছিলো ডট ডিই ওয়েবসাইটটি থেকে ডট কম ওয়েবসাইটে ফাইল ট্রান্সফারের একটি প্রচেষ্টা হিসেবে।

## তথ্যসূত্র

## বহিঃসংযোগ
* RapidShare.com
* RapidShare.de

বিষয়শ্রেণী:ওয়েবসাইট
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
বিষয়শ্রেণী:২০১৫-এ বিলুপ্ত ইন্টারনেট সম্পত্তি
বিষয়শ্রেণী:ওয়ান ক্লিক হোস্টিং
বিষয়শ্রেণী:বিলুপ্ত ওয়েবসাইট
ধাতুবিদ্যা

thumb|right|200px|ধাতুবিদ্যা সংক্রান্ত প্রাচীন বই '''দ্য রি মেটালিকা ''' (De re metallica) এর লেখক '''জর্জ এগ্রিকোলা''' (Georg Agricola)-র ছবি

ধাতুবিদ্যা হল বিজ্ঞানের এমন একটি ক্ষেত্র, যেখানে ধাতব পদার্থ, আন্তঃ ধাতব যৌগ এবং সংকর ধাতু সমূহের ভৌত এবং রাসায়নিক ধর্ম অধ্যয়ন করা হয়। এটি এমন একটি প্রযুক্তি যা ধাতু সমূহকে বাস্তব ক্ষেত্রে ব্যবহারোপযোগী করা নিয়েও আলোচনা করে।

## ধাতু-নিষ্কাশন বিদ্যা
right|thumb| 300px |পানির প্রবাহ দ্বারা পরিচালিত চুল্লী, ইয়ান শাসনামল, চীন।
আকরিক হতে মূল্যবান ধাতু নিষ্কাশন করতে *ধাতু-নিষ্কাশন বিদ্যা*-র প্রয়োজন হয়। এতে তিনটি বিষয় রয়েছে।
১. আকরিক সংগ্রহ করা
২. ধাতু নিষ্কাশন করা
৩. অবশিষ্ট অপদ্রব্য অপসারণ করা।
প্রথমে আকরিক সংগ্রহ করে তাকে গুড়ো করা হয়, যাতে করে প্রয়োজনীয় ধাতু যথাসম্ভব অপদ্রব্য থেকে বেরিয়ে যায়। এরপর কাজ হল অপদ্রব্য আর ধাতুর মিশ্রণ হতে প্রয়োজনীয় ধাতুকে পৃথক করে ফেলা। এজন্য অনেক সময় এমন কিছু রাসায়নিক দ্রবণ ব্যবহার করা হয়, যাতে আকরিক চূর্ণ মেশালে তা থেকে প্রয়োজনীয় ধাতু দ্রবণে চলে যায় এবং বাকি অপদ্রব্য অদ্রবনীয় অবস্থায় তেকে যায়। এরপর দ্রবনটিকে অন্যস্থানে সরিয়ে নেবার পর তা থেকে ধাতুটি নিষ্কাশন করা হয়। এছাড়া ইলেক্টোপ্লেটিং এর মাধ্যমেও ধাতু নিষ্কাশন করা হয়।
অনেক ক্ষেত্রেই দেখা যায় একই আকরিকে একাধিক মূল্যবান ধাতু থাকে। সেক্ষেত্রে প্রথমে একটি ধাতু নিষ্কাশনের পর যে অপদ্রব্য থেকে যায়, তা ব্যবহৃত হয় দ্বিতীয় ধাতুটি নিষ্কাশনের কাঁচামাল হিসেবে। এভাবে পরপর ধাতু নিষ্কাশন চলতে থাকে।

## সংকর ধাতু
right|thumb| 300px |ব্রোঞ্জ প্রস্তুতকারক
প্রকৌশলের ক্ষেত্রে বহুল ব্যবহৃত ধাতুগুলো হল লোহা, তামা, দস্তা, অ্যালুমিনিয়াম, নিকেল, ম্যাগনেসিয়াম, ক্রোমিয়াম, টাইটেনিয়াম। এসব ধাতু সংকর আকারে ব্যবহৃত হয়। *সংকর ধাতু* হল কোন ধাতুর সাথে এক বা একাধিক ধাতু অথবা অধাতুর মিশ্রণ। ব্যবহারিক ক্ষেত্রে দেখা যায় বিশুদ্ধ ধাতুর চেয়ে সংকর ধাতু বেশি উপযোগী। কারণ শুধুমাত্র একটি বিশুদ্ধ ধাতু যেসব প্রয়োজনীয় বৈশিষ্ট্য ধারণ করে, তা প্রয়োজন মত নিয়ন্ত্রণ করা সম্ভব ধাতুর সংকরায়নের মাধ্যমে। উদাহরণ স্বরূপ লোহার-কার্বন এর বেশ কয়েকটি সংকরের কথা উল্লেখ করা যেতে পারে। যেসব প্রয়োজনে লোহায় মরিচা ধরলে কোন সমস্যা নেই, সেক্ষত্রে ঢালাই লোহা ব্যবহার করা হয়। কিন্তু যেখানে ক্ষয় তথা মরিচা প্রতিরোধ মুখ্য বিষয়, সেখানে স্টেনলেস স্টিল ব্যবহার করতে হয়।
যেখানে হালকা কিন্তু শক্তিশালী ধাতু প্রয়োজন, সেখানে অ্যালুমিনিয়াম এর সংকর ব্যবহৃত হয়। অত্যধিক ক্ষয়কারী পরিবেশে তামা-নিকেল সংকর (যেমন: মোনেল) ব্যবহৃত হয়। নিকেলের বিশেষ কিছু সংকর ব্যবহৃত হয় উচ্চতাপমাত্রা সহ্যকারী অংশ নির্মাণে, যেমন:টার্বোচার্জার, উচ্চ চাপের পাত্র (pressure vessel), তাপ বিনিময়কারী (heat exchanger)। চরম উচ্চতাপমাত্রার ক্ষেত্রে ক্রীপ কমাতে একক স্ফটিক (single crystal)-সংকর ধাতু ব্যবহৃত হয়।

বিষয়শ্রেণী:ধাতু
বিষয়শ্রেণী:ধাতুবিদ্যা
নেগোওয়েনিয়া খনি

**নেগোওয়েনিয়া খনি** () হচ্ছে দক্ষিণ-পূর্ব আফ্রিকান দেশ সোয়াজিল্যান্ডের বোমভু রিজের কাছে অবস্থিত একটি লৌহখনি। সোয়াজিল্যান্ডের উত্তর-পশ্চিম সীমান্তে এর অবস্থান। বিশ্বের সবচেয়ে পুরোনো খনি হিসেবে এটি পরিচিত। এ খনিতে মজুদকৃত হেমাটাইট মধ্য প্রস্তর যুগেও ব্যবহার হতো, যা পরবর্তীতে লৌহ উৎপাদন বা লৌহ আকরিক রপ্তানিতে ব্যবহৃত হয়।

## ঐতিহাসিক খনিকর্ম
১৯৬০ ও ১৯৭০-এর দশকে পরিচালিত কয়েকটি প্রত্নতাত্ত্বিক অভিযানে এখানে খনিকর্ম ঘটার প্রমাণ পাওয়া যায়। রেডিওকার্বন ডেটিং-এর মাধ্যমে যার সময়কাল ২০,০০০ বছরেরও পূর্বের বলে প্রমাণিত হয়। পরবর্তীতে রেডিওকার্বন ডেটিং-এর মাধ্যমেই প্রায় ৪১,০০০ থেকে ৪৩,০০০ বছর পূর্বে এখানে বিশ্বের সবচেয়ে প্রাচীন খনি থেকে আকরিক উত্তোলন করার সত্য প্রতিষ্ঠিত হয়। এই প্রমাণগুলোই এটিকে বিশ্বের সবচেয়ে প্রাচীন খনিরূপে প্রতিষ্ঠিত করে। লাল ও স্পেকিউলার হেমাটাইটের মজুদ থাকায় খনিসহ এর আশেপাশের এলাকা ‘আর্লি ম্যান’ নামে পরিচিত। এ সমস্ত খনিজ দ্রব্যাদি সচারচর প্রসাধনী এবং ঐতিহ্যবাহী কাজে ব্যবহৃত হয়।

## আধুনিক খনিকর্ম
হেমাটাইট আকরিকে যে পরিমাণ লৌহ সঞ্চিত থাকে তা থেকে ১৯ শতকের মধ্যভাগে ৬০% নিষ্কাশন করা সম্ভব হতো। ১৯৬৪ সাল থেকে সোয়াজিল্যান্ড আয়রন ওর ডেভলপমেন্ট কোম্পানি (এসআইওডিসি) এখানে খনিকাজ করা শুরু করে। অ্যাংলো-আমেরিকান কর্পোরেশন এই কোম্পানিটির স্বত্তাধিকারী। একটি জাপানি কোম্পানির সাথে যৌথভাবে আকরিক ক্রয়ের জন্য তাদের দশ বছর মেয়াদী একটি চুক্তি রয়েছে, যা গোটা বিশ্বে এদের লৌহ আকরিকের সর্ববৃহৎ ক্রেতায় পরিণত করেছে। ১৯৬৪ ও ১৯৭৭ সালে এখানে ওপেন-পিট মাইনিং শুরু হয়, এবং রেললাইন ও বিদ্যুৎ সরবরাহ লাইন তৈরি হয়। এসকল অবকাঠামো উন্নয়নের ফলে এ অঞ্চলের অর্থনীতি সাময়িকভাবে যথেষ্ট বিকশিত হয়। এখন পর্যন্ত এই খনি থেকে প্রায় ২ কোটি টন লৌহ নিষ্কাশন করা হয়েছে। খনির সাথে যুক্ত রেললাইনটি অপরপ্রান্তে মোজাম্বিক রেলওয়ে সিস্টেমের সাথে যুক্ত।

## তথ্যসূত্র

বিষয়শ্রেণী:খনি
আফতাবুল কাদের

শহীদ **ক্যাপ্টেন আফতাবুল কাদের (ইকবাল)** (জন্ম: ২৫ ডিসেম্বর, ১৯৪৭ - মৃত্যু: ২৭ এপ্রিল, ১৯৭১) একজন বীর মুক্তিযোদ্ধা। ১৯৭১ সালের ২৭ এপ্রিল তিনি পাকিস্তানি হানাদার বাহিনীর সাথে সম্মুখযুদ্ধে শহীদ হন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ২৯। 

## জন্ম ও শিক্ষাজীবন
আফতাবুল কাদেরের জন্ম লক্ষ্মীপুর জেলার রামগঞ্জ উপজেলার ভোলাকোট ইউনিয়নের টিওরি গ্রামে। তারা ছিলেন আট ভাই। বোন নেই। তিনি ভাইদের মধ্যে পঞ্চম। তার বাবার নাম ডঃ এম,আবদুল কাদের এবং মায়ের নাম রওশন আরা বেগম। 

## মুক্তিযুদ্ধে অবদান
১৯৭১ সালের এপ্রিল মাসে ছুটিরত অবস্থায় পালিয়ে ক্যাপ্টেন কাদের রামগড়ে ১ নং সেক্টরে ক্যাপ্টেন রফিকুল ইসলামের অধীনে মুক্তিযুদ্ধে যোগ দেন। একটি বাহিনীর অধিনায়ক হিসেবে তিনি চট্টগ্রামের মহলছড়িতে যুদ্ধে যান। পাকিস্তানি কমান্ডোরা মিজো গেরিলাদের নিয়ে ২৭ এপ্রিল মহলছড়িতে মুক্তিযোদ্ধাদের অবস্থানের ওপর প্রচণ্ড আক্রমণ চালায় এবং এক পর্যায়ে মুক্তিযোদ্ধাদের ঘিরে ফেলে। ক্যাপ্টেন কাদের গোলাগুলির মধ্যে একটি গুরুত্বপূর্ণ অবস্থানে ছুটে গিয়ে পাকিস্তানি বাহিনীর ওপর গুলিবর্ষণ করতে থাকেন, যাতে করে অবশিষ্ট মুক্তিযোদ্ধারা শত্রুবেষ্টনী থেকে বেরিয়ে আসতে পারেন। গোলাগুলির এক পর্যায়ে শত্রুর লাইট মেশিনগানের গুলিতে ক্যাপ্টেন কাদের শহীদ হন। মুক্তিযোদ্ধা শওকত ও ফারুক (পরবর্তীতে এঁরা বাংলাদেশ সেনাবাহিনীতে অফিসার হিসেবে কমিশন্ড হন) এবং সিপাহি আব্বাস ক্যাপ্টেন কাদেরের মরদেহ রামগড়ে নিয়ে আসতে সমর্থ হন। সেখানেই তাকে সমাহিত করা হয়।

## স্বীকৃতি ও সম্মাননা
মুক্তিযুদ্ধে বীরত্বের স্বীকৃতি হিসেবে ক্যাপ্টেন আফতাব কাদেরকে বীর উত্তম উপাধিতে ভূষিত করা হয়। 

## পাদটীকা
* 

## তথ্যসূত্র

বিষয়শ্রেণী:বীর উত্তম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:১৯৪৭-এ জন্ম
বিষয়শ্রেণী:১৯৪৮-এ জন্ম
বিষয়শ্রেণী:বাংলাদেশ সেনাবাহিনীর অফিসার
বিষয়শ্রেণী:লক্ষ্মীপুর জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুক্তিবাহিনীর কর্মকর্তা
গ্র্যামি পুরস্কার

**গ্র্যামি পুরস্কার** (বা **গ্র্যামি আওয়ার্ড**) হল মার্কিন দ্য রেকর্ডিং অ্যাকাডেমি কর্তৃক প্রবর্তিত বার্ষিক পুরস্কার যা সঙ্গীত শিল্পে অসাধারণ কৃতিত্ত্বের প্রদান করা হয়। এটি ১৯৫৮ সালে প্রবর্তিত হয়। ১৯৭১ সাল পর্যন্ত এই পুরস্কার বিতরণ অনুষ্ঠান নিউ ইয়র্ক এবং লস এঞ্জেলেসে অনুষ্ঠিত হত। এটি আমেরিকার সবচেয়ে সম্মানজনক সঙ্গীত পুরস্কার।

## সবচেয়ে বেশি পুরস্কৃত সঙ্গীত শিল্পী

৩১টি গ্র‍্যামি পুরস্কার নিয়ে সবচেয়ে বেশি পুরস্কৃত হয়েছেন স্যার জর্জ সল্টি। এলিসন ক্রস সবচেয়ে বেশি পুরস্কৃত মহিলা শিল্পী যিনি ২৭ টা গ্র‍্যামি পুরস্কার পেয়েছেন। U2, দলীয় হিসেবে সবচেয়ে বেশি সম্মানিত দল যারা ২২ টি গ্র‍্যামি পুরস্কার জিতেছে।

## ইতিহাস
## পরিসংখ্যান
*সর্বাধিক গ্র্যামি পুরস্কার জয়ী সঙ্গীতশিল্পীদের তালিকা

## তথ্যসূত্র

## বহিঃসংযোগ
* দাপ্তরিক ওয়েবসাইট
* গ্র্যামি এ্যাওয়ার্ড, AOL Music এ গ্র্যামি পুরস্কার

বিষয়শ্রেণী:সঙ্গীত পুরস্কার
বিষয়শ্রেণী:গ্র্যামি পুরস্কার
বিষয়শ্রেণী:মার্কিন সঙ্গীত পুরস্কার
ঋতা দত্ত চক্রবর্তী

**ঋতা দত্ত চক্রবর্তী** একজন ভারতীয় বাঙালি চলচ্চিত্র অভিনেত্রী ৷স্টার জলসার জনপ্রিয় ধারাবাহিক মায়ে আরতির ভূমিকায় তিনি অভিনয় করেছিলেন। তিনি আবৃত্তিকারক ও বটে। 

## শৈশব
শৈশব কেটেছে উত্তরবঙ্গের বালুরঘাট শহরে ৷
## অভিনয়
রূপালী পর্দায় নানা ছায়াছবিতে ও টেলিভিশন ধারাবাহিকে নায়িকা ও অন্য চরিত্রে অভিনয় করেছেন ৷ বাণিজ্যিক ও শিল্পকলা দুই শৈলীর ছায়াছবিতে সাবলীল তার অভিনয় ও চিরযৌবনবতী মুখ দর্শকমহলে তাকে জনপ্রিয় করেছে ৷ কৈশোরে অভিনয়ে হাতেখড়ি কলকাতার থিয়েটার জগতের অন্যতম অভিনেত্রী তৃপ্তি মিত্রের কাছে ৷ ভারতের বিখ্যাত অভিনয় শিক্ষা প্রতিষ্ঠান ন্যাশনাল স্কুল অফ ড্রামা'র স্কলারশিপ অর্জন করেন ৷ তবে পরবর্তীকালে সেখানে যোগদান না করে তৃপ্তি মিত্রের কাছে অভিনয় শিক্ষা শুরু করেন ৷ এছাড়া জগন্নাথ বসুর কাছে কণ্ঠ অভিনয় শিক্ষা করেন ৷ কলকাতার আকাশবানীর নানা জনপ্রিয় শ্রুতি নাটকে তিনি নায়িকার কণ্ঠ দিয়েছেন ৷ তার অভিনীত নানা ছায়াছবির মধ্যে শিল্পী, রানু,আলো (চলচ্চিত্র),ক্রান্তিকাল ,হাউসফুল, জীবন সাথী, ক্রিমিনাল, শীতকাল কবে আসবে ও সুপর্ণা অন্যতম ৷

## তথ্যসূত্র

বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
ন্যাশভিল

**ন্যাশভিল** () মার্কিন যুক্তরাষ্ট্রের টেনেসি অঙ্গরাজ্যের রাজধানী এবং ডেভিডসন কাউন্টির সদর দফতর। মেম্ফিসের পর এটিই টেনেসি রাজ্যের সবচেয়ে বেশি জনবহুল শহর। এটি ডেভিডসন কাউন্টির কাম্বারল্যান্ড নদীর তীরে, টেনেসি অঙ্গরাজ্যের উত্তর-মধ্য অঞ্চলে অবস্থিত। ন্যাশভিল সঙ্গীত, স্বাস্থ ও চিকিৎসা, প্রকাশনা, ব্যাঙ্কিং ও পরিবহন শিল্পের একটি প্রধান কেন্দ্রস্থল। শহরটি সাতটি পৌরসভার সমন্বয়ে গঠিত। আমেরিকার জাতীয় আদমশুমারি ব্যুরোর জরিপ অনুযায়ী ২০০৮ সালে শহরের জনসংখ্যা ছিল ৬২৬,১৪৪। এটি টেনেসি অঙ্গরাজ্যের সর্ববৃহৎ মেট্রোপলিটন শহর।

## তথ্যসূত্র

## বহিঃসংযোগ

**সরকার**
* ন্যাশভিল ও ডেভিডসন কাউন্টির মেট্রপলিটন সরকার

**অন্যান্য**
* ন্যাশভিল কনভেনশন ব্যুরো
* ন্যাশভিল এরিয়া চেম্বার অফ কমার্স
* ন্যাশভিলের ইতিহাস

বিষয়শ্রেণী:টেনেসি
লেডিবুরাইট

thumb|
**লেডিবুরাইট** (ledeburite) হল অস্টেনাইট এবং সিমেন্টাইটের ইউটেকটিক মিশ্রণ। এতে ৪.৩% কার্বন থাকে এবং ২০৬৫ ডিগ্রী ফারেনহাইট তাপমাত্রায় সৃষ্টি হয়। এটি লোহা-কার্বন ফেস ডায়াগ্রামে(phase diagram) একটি ধাতব কাঠামো। একে ইস্পাত বলা যায় না, কারণ এতে ইস্পাতের কার্বন সীমার চেয়ে বেশি কার্বন রয়েছে।

লেডিবুরাইট- II (কক্ষ তাপমাত্রায়) তৈরি হয় সিমেন্টাইট-I, রি-কৃস্টালাইজড সেকেন্ডারি সিমেন্টাইট এবং পার্লাইট এর সমন্বয়ে।

এর নামকরণ করা হয়েছে ধাতুবিদ কার্ল এডলফ লেডিবুর (১৮৩৭-১৯১৬) ( Karl Heinrich Adolf Ledebur)। তিনি বার্গএকাডেমি ফ্রিবার্গ (Bergakademie Freiberg)-এর ধাতুবিদ্যার প্রথম অধ্যাপক ছিলেন। তিনি ১৮৮২ সালে লেডিবুরাইট আবিষ্কার করেছিলেন।

## তথ্যসূত্র

## বহিঃসংযোগ
* নামগুলো এবং স্টীল

বিষয়শ্রেণী:ধাতুবিদ্যা
বিষয়শ্রেণী:কার্বনের সংকর ধাতু
বিষয়শ্রেণী:লোহার সংকর ধাতু
প্যাটসি ক্লাইন

**প্যাটসি ক্লাইন** () (৮ সেপ্টেম্বর, ১৯৩২-৫ মার্চ, ১৯৬৩) ছিলেন একজন মার্কিন কান্ট্রি সঙ্গীতশিল্পী যে ১৯৬০ এর দিকে কান্ট্রি সঙ্গীতের ক্ষেত্রে ব্যাপক সাফল্য লাভ করে। ১৯৬৩ সালে মাত্র ৩০ বছর বয়সে বিমান দুর্ঘটনায় তার মৃত্যু হয়। প্যাটসি ক্লাইনকে বিশ শতকের অন্যতম প্রভাবশালী এবং সফল নারী কণ্ঠশিল্পী হিসেবে বিবেচনা করা হয়।
সমৃদ্ধ কন্ঠস্বর এবং আবেগতাড়িত প্রকাশভঙ্গির জন্যে তিনি সুপরিচিত ছিলেন। এ কারণে কান্ট্রি সঙ্গীতের ক্ষেত্রে তাকে অনেক শিল্পীই অনুসরণ করে। তাকে নিয়ে অনেক বই, চলচ্চিত্র, নিবন্ধ এবং নাটক রচনা করা হয়েছে।

তার জনপ্রিয় গানের মধ্যে রয়েছে “ওয়েকিং আফটার মিডনাইট”, “আই ফল টু পিসেস”, "শি হ্যাস গট ইউ”, “ক্রেজি”, “সুইট ড্রিমস্‌”। মরণোত্তরকালে তার প্রায় ৪৬ মিলিয়ন অ্যালবাম বিশ্বব্যাপী বিক্রয় হয়েছে এবং তিনি অগণিত সম্মানজনক পুরস্কারে ভূষিত হয়েছেন যা তাকে জন ক্যাশ, এলভিস প্রেসলির মত কিংবদন্তিতুল্য করেছে। প্যাটসি ক্লাইনের মৃত্যুর দশ বছর পর তাকে কান্ট্রি মিউজিক হল অফ ফেইমে অধিষ্ঠিত করা হয়; তিনিই প্রথম একক নারী সঙ্গীতশিল্পী যিনি এ বিরল সম্মানে সম্মানিত হন।

২০০২ সালে কান্ট্রি সঙ্গীতের শিল্পী এবং শ্রোতাদের এক জরিপে প্যাটসি ক্লাইন সিএমটি টেলিভিশনের একটি বিশেষ অনুষ্ঠান “কান্ট্রি সঙ্গীতের ৪০ জন সেরা নারী শিল্পী”-তে প্রথম স্থান লাভ করেন। এছাড়া ১৯৯৯ সালে “রক এন্ড রোল সঙ্গীতের সেরা ১০০”-তে তিনি ১১তম স্থান লাভ করেন।

## বহিঃসংযোগ
* প্যাটসি ক্লাইন, ওপেন ডাইরেক্টরি প্রজেক্ট থেকে
* কান্ট্রি মিউজিক হল অফ ফেইম-এ প্যাটসি ক্লাইন
* প্যাটসি ক্লাইন জাদুঘর 
* PAtsyCline.us
* প্যাটসি ক্লাইনের গান, "লাইফ ইজ রেইলওয়ে টু হেভেন", ইউটিউব থেকে

বিষয়শ্রেণী:মার্কিন সঙ্গীতশিল্পী
বিষয়শ্রেণী:১৯৩২-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:কান্ট্রি সঙ্গীত শিল্পী
বিষয়শ্রেণী:গ্র্যামি আজীবন সম্মাননা পুরস্কার প্রাপক
বিষয়শ্রেণী:মার্কিন পপ গায়িকা
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:মার্কিন পপ সঙ্গীতশিল্পী
বিষয়শ্রেণী:মার্কিন কান্ট্রি গায়িকা
বিষয়শ্রেণী:ডেকা রেকর্ডসের শিল্পী
বিষয়শ্রেণী:২০শ শতাব্দীর মার্কিন সুরকার
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২০শ শতাব্দীর মার্কিন গায়িকা
বিষয়শ্রেণী:২০শ শতাব্দীর মার্কিন সঙ্গীতশিল্পী-গীতরচয়িতা
রাভা

[thumb|[পশ্চিমবঙ্গ|পশ্চিমবঙ্গের জলপাইগুড়ির একটি বনবস্তীতে নিজের বাড়ীর সামনে দাঁড়িয়ে আছেন একজন রাভা পুরুষ।]]
**রাভা** পশ্চিমবঙ্গ,মেঘালয় এবং আসামের একটি স্বল্প পরিচিত তপশিলি ভুক্ত উপজাতি। পশ্চিমবঙ্গের জলপাইগুড়ি এবং আসামের গোয়ালপাড়া এবং কামরূপ জেলায় রাভাভাষী মানুষ বাস করেন। রাভা অসমের পঞ্চম বৃহত্তম তপশিলি ভুক্ত উপজাতি। এ রাজ্যে দু লক্ষ সাতাত্তর হাজার রাভা মানুষ বাস করেন। 
রাভা সম্প্রদাযের মানুষেরা বৃহত্তর ইন্দো-মঙ্গলীয় জনগোষ্ঠীর অন্তর্ভুক্ত। রাভা জনজাতির মানুষেরা রাভা ভাষাতে কথা বলেন। বড়ো, গারো, কাছারী ইত্যাদি জনগোষ্ঠীর মানুষের সাথে এঁদের নৃতাত্ত্বিক যোগাযোগ রয়েছে।
বলা হয় যে, রাভা সম্প্রদাযের মানুষের সাথে প্রকৃতি এবং জঙ্গলের একটি নিবিড় ও ঘনিষ্ঠ সম্পর্ক রয়েছে। অতীতে তারা জুম চাষ করতেন। লাঙ্গলের সাহায্যে কৃষি কাজ তাদের অজানা ছিলো। বহু শতাব্দী ধরে রাভারা চাষ-আবাদ ও তাঁত বুনেই জীবন যাপন করে আসছিলেন। ঊনবিংশ শতাব্দীর ষষ্ঠ দশকে, ভারতের ইংরেজ শাষকেরা জলপাইগুড়ি, ডুয়ার্স এবং অসমের জঙ্গলগুলোকে "সংরক্ষিত বনাঞ্চল" বলে ঘোষণা করার সাথেই রাভাদের এই জীবন ধারার পরিবর্তন শুরু হল। বন থেকে বিতাড়িত হলেন রাভারা, কারণ তাদের ঝুম চাষ জঙ্গলের ক্ষতি করে। বনবাসী রাভারা হলেন বনবস্তীর বাসীন্দা। ইউরোপীয় বন অধিকর্তাদের তথাকথিত "বিজ্ঞানসন্মত বনানিকরণ" প্র্কৃয়ায় সামিল হলেন কিছু রাভা, বাকিরা লাঙ্গল ধরলেন। বর্তমানে, রাভা সম্প্রদাযের মানুষেরা চাষাবাদ, চাকরি, ব্যবসা ইত্যাদি বিভিন্ন পেশায় নিযুক্ত আছেন। তবে, এখনো বেশীরভাগ মানুষই বনকর্মী অথবা কৃষক।

রাভারা প্রকৃতির উপাসক। রাভাদের মধ্যে প্রথাগত ভাবে মূর্তি পূজোর প্রচলন নেই। তবে বর্তমানে তারা মূল ধর্ম পালনের সাথে সাথে হিন্দু ধর্মের কিছু আচার আচরণ ও পালন করেন। রাভাদের প্রধান দেবতা হলেন "ঋষি" বা "মহাকাল"। সমস্ত সামাজিক ও ধর্মীয় অনুষ্ঠানে এঁর পুজো অতি আবশ্যক। এছাড়া রাভাদের আরো দুই দেবী হলেন 'রঙ্গতুক' ও 'বসেক'। এঁদের ঋষি বা মহাকালের কন্যা বলে মনে করা হয়। 'রঙ্গতুক' ও 'বসেক' হলেন পারিবারিক ধন সম্পত্তির দেবী। রাভারা মূলত মাতৃতান্ত্রিক সমাজ ব্যাবস্থার অনুগামী, তাই পরিবারের জেষ্ঠা কন্যা পারিবারিক সূত্রে এই দুই দেবীর অধিকারী হন। বর্তমানে বহু রাভা খ্রিষ্ট ধর্ম গ্রহণ করেছেন।

নৃত্য ও গীত রাভাদের সমাজের এক অবিচ্ছেদ্য অঙ্গ। তাদের বিভিন্ন অনুষ্ঠানের শুরু ও শেষে থাকে নাচ ও গান। বলা হয় যে সকল রাভা মহিলাই নৃত্য ও গীতে পারদর্শী। তারা মাঝে মাঝে এ নিয়ে নানা অনুষ্ঠানও করে থাকে।

## পাদটীকা


বিষয়শ্রেণী:ভারতের জাতিগোষ্ঠী
বিষয়শ্রেণী:ভারতের উপজাতি
বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:আসামের সামাজিক গোষ্ঠী
বিষয়শ্রেণী:আসামের উপজাতি
বিষয়শ্রেণী:পশ্চিমবঙ্গের উপজাতি
বিষয়শ্রেণী:চীনা-তিব্বতি ভাষার ব্যক্তি
বিষয়শ্রেণী:দক্ষিণ এশিয়ার আদিবাসী জনগোষ্ঠী
বিষয়শ্রেণী:হিন্দু জাতিগোষ্ঠী
বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:উত্তর-পূর্ব ভারতের জাতিগোষ্ঠী
রামদুলাল দে

**রামদুলাল দে** (১৭৫২-১৮২৫) প্রথম বাঙালি কোটিপতি। শৈশবে পিতৃমাতৃহীন এবং নিঃস্ব রামদুলাল পরবর্তী জীবনে একজন স্বপ্রতিষ্ঠিত ব্যক্তিত্বে পরিণত হন।

## প্রারম্ভিক জীবন
কলকাতার জনৈক বানিয়া মদনমোহন দত্তের বাড়ির সরকার বা গৃহস্থালির তত্ত্বাবধায়ক হিসেবে রামদুলাল দের ব্যবসায়িক জীবনের সূচনা হয়। পারিবারিক সূত্রে জানা যায় যে, একবার তাকে নিলামে কিছু জিনিস কিনতে পাঠানো হয়। কিন্তু নির্ধারিত নিলামি জিনিসটি অলাভজনক মনে করে তার পরিবর্তে তিনি একটি ভাঙা জাহাজ কেনেন, যা থেকে তাৎক্ষণিকভাবে এক লক্ষ রূপী লাভ হয়। এ ঘটনার পর মদনমোহন দত্ত নিলামের পুরো অর্থ সরকার রামদুলালকে দান করেন এবং তাকে স্বাধীনভাবে ব্যবসা করার অনুমতি দেন।

## ব্যবসায়ী জীবন
আমেরিকান বণিকদের সঙ্গে পারস্পরিক সংযোগের মাধ্যমে রামদুলাল ব্যবসায়ে সাফল্য অর্জন করেন। ১৭৮৫ সাল থেকে আমেরিকানরা ব্যবসা-বাণিজ্যের সূত্রে বাংলায় আগমন শুরু করে। রামদুলাল ১৮০০ সাল পর্যন্ত তাদের মুৎসুদ্দি বা বানিয়া হিসেবে কাজ করেন। ১৮০০ সালে তিনি কলকাতায় নিজস্ব কিয়ারিং ও ফরোয়ার্ডিং এজেন্সি প্রতিষ্ঠা করেন। কলকাতা বন্দরে আসা সকল জাহাজই রামদুলালকে তাদের এজেন্ট নিযুক্ত করে। আমেরিকানদের সঙ্গে নৌবাণিজ্যে রামদুলাল প্রচুর পরিমাণ পঁুজি বিনিয়োগ করেন এবং প্রভূত মুনাফার অধিকারী হন। তার সুযোগ্য নির্দেশনায় আমেরিকানরাও যথেষ্ট লাভবান হয়। রামদুলালের সঙ্গে বাণিজ্যসূত্রে কর্মরত একটি সালেম হাউস (বোস্টনের নিকটবর্তী একটি বন্দর) তার কাজের স্বীকৃতিস্বরূপ তাদের একটি জাহাজের নামকরণ করে ‘রামদুলাল দে’ নামে। এই জাহাজ সালেম থেকে কলকাতায় বেশ কয়েকটি বাণিজ্য সফর করে। ১৮০৭ থেকে ১৮১৫ সাল পর্যন্ত বাংলার রপ্তানি বাণিজ্যে আমেরিকানদের অংশগ্রহণ ছিল খুবই কম। এর কারণ ছিল তাদের স্ব-আরোপিত নিষেধাজ্ঞা এবং নেপোলিয়ানের সঙ্গে যুদ্ধে আমেরিকানদের প্রতি ব্রিটিশদের বৈরিতা। এ সময়ে আমেরিকানরা রামদুলালের মাধ্যমে বাংলায় তাদের বাণিজ্যিক লেনদেন সম্পন্ন করে। রামদুলাল নিজের জাহাজে করে পণ্যসামগ্রী ল্যাটিন আমেরিকায় পাঠাতেন এবং সেখান থেকে আমেরিকানরা বাংলার পণ্য সংগ্রহ করত।

রামদুলাল ছিলেন প্রথম বাঙালি ব্যবসায় উদ্যোক্তা, যিনি আমেরিকান ও ইউরোপীয়ানদের সঙ্গে সমান তালে এবং সমমর্যাদা সহকারে ব্যবসা-বাণিজ্যে যুক্ত হন। অধিকন্তু, বাঙালিদের মধ্যে তিনিই সর্বপ্রথম নিজের জাহাজ নিয়ে পশ্চিম গোলার্ধ বা আমেরিকায় নৌবাণিজ্য পরিচালনা করেন। অন্যদিকে রামদুলাল ছিলেন কলকাতার প্রথম ভারতীয়, যিনি পাশ্চাত্য পদ্ধতিতে ব্যবসায়িক হিসাব এবং ব্যবসায় ব্যবস্থাপনা চালু করেন। হিসটোরিক্যাল সোসাইটি অব ম্যাসাচুসেটস এবং সালেম-এর পিবডি মিউজিয়ামসহ নিউ ইংল্যান্ডের অন্যান্য সামুদ্রিক বাণিজ্য সংক্রান্ত সংরক্ষণাগারে রামদুলাল দের সঙ্গে সম্পাদিত বাণিজ্যিক লেনদেনের অসংখ্য নিদর্শন রক্ষিত আছে।

১৮২৫ সালে রামদুলাল দের মৃত্যুর পর সালেম-এর ইস্ট ইন্ডিয়া মেরিন সোসাইটির সদস্যগণ শোকপ্রকাশ করেন। ১৮৪০ সাল পর্যন্ত তার ব্যবসা প্রতিষ্ঠান ভালভাবেই চলতে থাকে। কিন্তু তারপর থেকে এ প্রতিষ্ঠানকে ঘিরে পারিবারিক কলহের সূত্রপাত হয়। ফলে ব্যবসায় মন্দা দেখা দেয় এবং ১৮৬০ সালের দিকে প্রতিষ্ঠানটি বন্ধ হয়ে যায়।

## তথ্যসূত্র

## বহিঃসংযোগ
* বাংলাপিডিয়ায় রামদুলাল দে

বিষয়শ্রেণী:বাঙালি ব্যবসায়ী
মেচ

**মেচ** পশ্চিমবঙ্গের জলপাইগুড়ি জেলায় বসবাসকারী এক তপসীলভুক্ত উপজাতি। মেচ জনজাতির মানুষেরা ইন্দো-মঙ্গলীয় জনগোষ্ঠীর অন্তর্ভুক্ত। এঁরা বড়ো ভাষায় কথা বলেন, যা ভোট-বর্মা ভাষার অন্তর্গত। বলা হয় যে অসমীয়া ভাষা অনেকাংশেই বিভিন্নো বড়ো মুলিও ভাষার দ্বারা প্রভাবিত।বর্তমানে পশ্চিমবঙ্গের অধিকাংশ মেচ সম্প্রদাযের মানুষ নিজেদের বড়ো বলে পরিচয় দিতে পছন্দ করেন।

মেচ জাতির উতপত্তি নিয়ে অনেক গল্প প্রচলিত আছে। অনেকে মনে করেন যে, মেচ নামটা সম্ভবত তরাই এর মেচী নদীর থেকে এসেছে। একটি মেচ কিংবদন্তি থেকে জানা যায় যে মেচ সম্প্রদাযের পূর্বপুরুষেরা মেচী নদীর কাছাকাছি অঞ্চলে বাস করতেন। তবে একথাও মনে করা হয় যে মেচ নামটি "ম্লেচ্ছ" কথাটি থেকে এসেছে। তবে একথা ঠিক যে, মেচেরা এক অতি প্রাচীন জাতি। অনেকে মনে করেন যে, কোচবিহারের কোচ রাজারা পঞ্চদশ শতকের এক মেচ সর্দার হরিদাস মণ্ডলের বংশধর।

অতীতে মেচ জাতির লোকেরা ঝুম চাষে অভ্যস্ত ছিলেন। লাঙ্গল ও বলদের সাহায্যে কৃষি কাজ তাদের অজানা ছিলো। ঊনবিংশ শতাব্দীর মধ্য ভাগ থেকেই এর পরিবর্তন শুরু হলো। মেচেরা লাঙ্গলের সাহায্যে চাষাবাদ করতে শুরু করলেন। বলা হয় যে খুব তাড়াতাড়ি তারা আধুনিক প্রদ্ধতিতে চাষাবাদ রপ্ত করে ফেলেছিলেন। সান্ডার নামক এক ব্রিটিশ সমীক্ষক মেচেদের মধ্যে দ্রুত উন্নতি লক্ষ করেছিলেন।

মেচ মহিলারা রেশমের গূটিপোকা পালন ও রেশম উত্পাদনে বিশেষ পারদর্শী ছিলেন। মেচ গৃহে আজও বাঁশের তাঁত যন্ত্র দেখতে পাওয়া যায় ।

## পাদটীকা


বিষয়শ্রেণী:ভারতের জাতিগোষ্ঠী
বিষয়শ্রেণী:ভারতের উপজাতি
বিষয়শ্রেণী:চীনা-তিব্বতি ভাষার ব্যক্তি
বিষয়শ্রেণী:পশ্চিমবঙ্গের উপজাতি
বিষয়শ্রেণী:আসামের সামাজিক গোষ্ঠী
বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:আসামের উপজাতি
রেনল্ডস সংখ্যা

প্রবাহী গতিবিদ্যায় **রেনল্ডস সংখ্যা**() হল একটি মাত্রাবিহীন সংখ্যা। এটিকে *[[জড়তা]] বল*  \left(  \right)  এবং *[[সান্দ্রতা]] বলের*  \left(  \over {L}^2} \right) অনুপাত দ্বারা সংজ্ঞায়িত করা হয়। ১৮৫১ সালে এই সংখ্যার কথা প্রথম অবতারণা করেছিলেন জর্জ গেব্রিয়েল স্টোকস (George Gabriel Stokes), কিন্তু সংখ্যাটিকে জনপ্রিয় করার সুবাদে অসবর্ন রেনল্ডসের (Osborne Reynolds) নামে এর নামকরণ করা হয়।

মাত্রিক বিশ্লেষণে (dimensional analysis) রেনল্ডস সংখ্যার প্রয়োজন পড়ে। কোন প্রবাহ সুশৃঙ্খল (laminar) নাকি বিশৃঙ্খল (turbulent) তা নির্ধারণ করা হয় প্রবাহটির রেনল্ডস সংখ্যা যাচাই করে। রেনল্ডস সংখ্যা কম হলে তা হয় সুশৃঙ্খল প্রবাহ, অন্যথায় বিশৃঙ্খল প্রবাহ। এছাড়া গতিশীল ছদ্মায়ন প্রক্রিয়াতে রেনল্ডস সংখ্যার গুরুত্ব অপরিসীম। প্রবাহীর তাপমাত্রা, সান্দ্রতা, ভূমি থেকে উচ্চতার ভিত্তিতে রেনল্ডস সংখ্যা পরিবর্তিত হয়। রেনল্ডস সংখ্যাকে **Re** প্রতীক দ্বারা প্রকাশ করা হয়।

## সংজ্ঞা
গাণিতিকভাবে,
: \mathrm{Re} =  =  = {{{\mathbf \mathrm Q} L} \over {\nu}A}

যেখানে:
•	V হল প্রবাহীর গড় বেগ (এসআই একক: m/s)
•	L হল বৈশিষ্ট্যপূর্ণ দৈর্ঘ্য (characteristic linear dimension)(প্রবাহীর অতিক্রান্ত দূরত্ব অথবা রিভার সিস্টেমের ক্ষেত্রে হাইড্রোলিক ব্যসার্ধ (m))
•	μ হল প্রবাহীর গতিশীল সান্দ্রতা (dynamic viscosity) (Pa•s অথবা N•s/m² অথবা kg/m•s)
•	ν হল is the সৃতিমূলক সান্দ্রতা (kinematic viscosity) (ν = μ / ρ) (m²/s)
•	ρ হল প্রবাহীর ঘনত্ব (kg/m³)
•	Q হল আয়তন ভিত্তিক প্রবাহের হার (flow rate) (m³/s)
•	A হল পাইপের প্রস্থচ্ছেদের ক্ষেত্রফল (m²)

## নল দিয়ে প্রবাহ
নলে প্রবাহ প্রবাহের ক্ষেত্রে রেনল্ডস সংখ্যা নিম্নোক্ত ভাবে সংজ্ঞায়িত হয়।

: \mathrm{Re} =  =  = {{{\mathbf \mathrm Q} D} \over {\nu}A} 

এখানে নলের D হল ঔদক ব্যাস

## অবৃত্তাকার পথে প্রবাহ
যেসব পথের প্রস্থচ্ছেদ বৃত্তাকার নয় যেমন- আয়তাকার, বর্গাকার এর ক্ষেত্রে ঔদক ব্যাস D_H বিবেচনা করতে হয়। গাণিতিক ভাবে যা প্রস্থচ্ছেদের চার গুণকে ওজনযুক্ত পরিসীমা (ওয়েটেড পেরিমিটার) দিয়ে ভাগ কররে পাওয়া যায়। বদ্ধ নলে ওজনযুক্ত পরিসীমা হল প্রবাহীর সংস্পর্শে থাকা নলের সম্পূর্ণ দেয়াল।

:D_H = \frac{4 A}{P}.

বৃত্তাকার নলের ক্ষেত্রে ঔদক ব্যাস হল নলের অভ্যন্তরীন ব্যাস।

## সংশ্লিষ্ট গ্রন্থাবলী
* Zagarola, M.V. and Smits, A.J., “Experiments in High Reynolds Number Turbulent Pipe Flow.” AIAApaper #96-0654, 34th AIAA Aerospace Sciences Meeting, Reno, Nevada, January 15 - 18, 1996.
* Jermy M., “Fluid Mechanics A Course Reader,” Mechanical Engineering Dept., University of Canterbury, 2005, pp. d5.10.
* Hughes, Roger "Civil Engineering Hydraulics," Civil and Environmental Dept., University of Melbourne 1997, pp.&nbsp;107–152
* Fouz, Infaz "Fluid Mechanics," Mechanical Engineering Dept., University of Oxford, 2001, pp96
* E.M. Purcell. "Life at Low Reynolds Number", American Journal of Physics vol 45, p.&nbsp;3-11 (1977)http://jilawww.colorado.edu/perkinsgroup/Purcell_life_at_low_reynolds_number.pdf
* Truskey, G.A., Yuan, F, Katz, D.F. (2004). *Transport Phenomena in Biological Systems* Prentice Hall, pp.&nbsp;7. . .

## তথ্যসূত্র

বিষয়শ্রেণী:প্রবাহী গতিবিজ্ঞান
বিষয়শ্রেণী:মাত্রাবিহীন রাশি
বিষয়শ্রেণী:বায়ু গতিবিদ্যা
বিষয়শ্রেণী:পরিচলন
বিষয়শ্রেণী:বায়ুগতিবিজ্ঞান
বিষয়শ্রেণী:মাত্রাহীন সংখ্যা
বিষয়শ্রেণী:নলব্যবস্থা
স্তুপাকৃতি মালামাল স্থানান্তর পদ্ধতি

[thumb|right|[সিয়াটল|সিয়াটলের বন্দরে একটি নৌকায় মালামাল তোলা হচ্ছে]]

**স্তুপাকৃতি মালামাল স্থানান্তর পদ্ধতি** (Bulk material handling) হল প্রকৌশল বিদ্যার একটি শাখা। আকরিক এবং খাদ্য-শষ্য জাতীয় স্তুপাকৃতি মালামাল পরিবহনের জন্য এর প্রয়োজন পড়ে। বাল্ক ম্যাটেরিয়াল হ্যান্ডেলিং ব্যবস্থায় পরিবহনের জন্য যেসব যন্ত্র ব্যবহৃত হয় সেগুলো হল-কনভেয়ার বেল্ট, স্ট্যাকার, রিক্লেইমারস, বাল্ক এলিভেটর, শিপলোডার, আনলোডার, সাটল এবং বিভিন্ন ধরনের হপার, ডাইভার্টার। আবার মালামাল সঞ্চয় করার জন্য ব্যবহৃত হয় স্টক ইয়ার্ড, স্টোরেজ সাইলো বা স্টক পাইল।

বাল্ক ম্যাটেরিয়াল হ্যান্ডেলিং ব্যবস্থাগুলোর দেখা পাওয়া যায় বিভিন্ন খনি,সমুদ্র বন্দর(জাহাজে স্তুপাকৃতির মালামাল ওঠানো এবং নামানোর জন্য) এবং বিভিন্ন প্রক্রিয়া করন ব্যবস্থায়(যেমন- লৌহ এবং ইষ্পাত কারখানায়, কয়লা চালিত বিদ্যুৎ উৎপাদন কেন্দ্রে)।
বাল্ক ম্যাটেরিয়াল হ্যান্ডেলিং এর মূল উদ্দেশ্য হল উৎপাদন উৎস থেকে মালামাল নির্দিষ্ট স্থানে পৌঁছানো। সঞ্চয়ের ব্যবস্থা করা, ঠিকমত পরিসংখ্যানও এর আওতায় পড়ে।

## বহিঃসংযোগ
* The Powder and Bulk Channel - Solutions for the Powder and Bulk Industry
* Bulk Material Handling from UniTrak
* Bulk Material Handling Systems and Equipment
* Logistics Management Information Application
* Bulk Material Handling Systems from LoadOut Technologies

বিষয়শ্রেণী:মালামাল স্থানান্তর
বিষয়শ্রেণী:স্তুপাকৃতি মালামাল স্থানান্তর পদ্ধতি